Št. zadeve: 013-4/2023/30

Datum: 19. 6. 2023

**Z A P I S N I K**

|  |  |
| --- | --- |
| Naslov sestanka | 2. seja Sveta za ekološko kmetovanje in trajnostno proizvodnjo hrane |
| Datum sestanka | 6. junij 2023 |
| Kraj sestanka | Ministrstvo za kmetijstvo, gozdarstvo in prehrano / na daljavo preko platforme webex |
| Seznam prisotnih | * Irena Šinko (MKGP), * Anja Mager (Zveza slovenske podeželske mladine) * Martina Bavec (Fakulteta za kmetijstvo in biosistemske vede), * Matej Kline (Permakulturni inštitut MB), * Marko Slavič (Vila Natura d.o.o.), * Nina Barbara Križnik (Zbornica kmetijskih in živilskih podjetij), * Katja Temnik (Zeliščni vrt Majnika), * Mihael Kasaš (Združenje Demeter Slovenije), * Marjana Peterman (Zveza potrošnikov Slovenije), * Mija Lapornik (Trgovinska zbornica Slovenije), * Janez Pirc (KGZS), * Jožica Polajžer (Zadružna zveza Slovenije), * Aleš Fister, Marija Marinček (Zveza društev ekoloških kmetov Slovenije), * Rok Mihelič, Anton Žnideršič (Slovensko združenje za ohranitveno kmetijstvo), * Suzana Marolt, Renata Puc, Brigita Golob (UVHVR), * Polona Kolarek Novšek, Ines Fartelj, Jožica Župec, Boštjan Petelinc (MKGP). |
| Seznam odsotnih | * Biotehniška fakulteta, UL, * Združenje družinskih vinogradnikov – vinarjev Slovenije, * Čebelarska zveza Slovenije, * Mreža Plan B za Slovenijo, * Sindikat kmetov Slovenije. |
| Zapisnik pripravili | Ines Fartelj |

|  |
| --- |
| Sklepi |

1. Ministrstvo Zakona o promocijo ne bo spreminjalo.
2. Ministrstvo ima pri NGT previdnostni vidik.
3. Predlog sveta je poiskati način za povečanje finančnega prispevka za obrok v javnih zavodih in kontinuirano izobraževanje pripravljavcev prehrane v javnih zavodih.
4. Točka 6, 7 in 8 se prestavijo na naslednjo sejo.
5. Predlog za naslednjo sejo: na sejmu Agra 2023. Predlogi za sejo se pošljejo g. predsedniku po elektronski pošti.

|  |
| --- |
| Vsebina zapisnika |

Pričetek sestanka: 12:00

**Dnevni red:**

1. **Pregled sklepov 1. seje Sveta za ekološko kmetovanje in trajnostno proizvodnjo hrane.**
2. **Popravek Sklepa o ustanovitvi Sveta za ekološko kmetovanje in trajnostno proizvodnjo hrane in imenovanju članov.**
3. **Možnost spremembe Zakona o promociji kmetijskih in živilskih proizvodov v okviru katerega bi prispevek, ki ga plačujejo eko kmetije namenili za promocijo ekološkega kmetovanja (predlog Delovne skupine za ekološko kmetovanje).**
4. **Nove genske tehnike – Martina Bavec, SLO zakonodaja, stališče MKGP.**
5. **Pozicioniranje ekološke hrane v javnih zavodih – ekološko lokalno ali lokalno.**
6. **Kodeks zavez za več ekoloških živil v trgovskih verigah in ostalih ponudnikov ekološke hrane.**
7. **Predstavitev statističnih podatkov za ekološko kmetovanje v letu 2023 in za trajnostno kmetovanje.**
8. **Cilji, ki se želijo doseči v okviru Sveta za ekološko kmetovanje in trajnostno proizvodnjo hrane (predlog ZSPM).**
9. **Razno.**

Podrobno po posameznih točkah dnevnega reda:

1. **Pregled sklepov 1. seje Sveta za ekološko kmetovanje in trajnostno proizvodnjo hrane:**

Svet je pregledal sklepe iz 1. seje z dne 8. 5. 2023. Vsi sklepi so bili realizirani.

1. **Popravek Sklepa o ustanovitvi Sveta za ekološko kmetovanje in trajnostno proizvodnjo hrane in imenovanju članov:**

Svet je pregledal 1. spremembo Sklepa o ustanovitvi Sveta za ekološko kmetovanje in trajnostno proizvodnjo hrane in imenovanju članov ter izrekel dobrodošlico novemu članu in namestniku iz Slovenskega združenja za ohranitveno kmetijstvo.

1. **Možnost spremembe Zakona o promociji kmetijskih in živilskih proizvodov v okviru katerega bi prispevek, ki ga plačujejo eko kmetije namenili za promocijo ekološkega kmetovanja**

Ministrica Irena Šinko je povedala, da v tem delu sprememba Zakona o promociji kmetijskih in živilskih proizvodov (Uradni list RS, št. 26/11 in 57/12) ni predvidena. Ministrica je v nadaljevanju povedala, da je ministrstvo za namen promocije ekoloških proizvodov v letu 2023 zagotovilo 100.000 € iz integralnega proračuna. Jožica Župec je v nadaljevanju pojasnila, da bo ministrstvo letos dodatno zagotovilo še najmanj 100.000 € za videospote in ostala oglasna sporočila, ki se bodo pripravila jeseni 2023 in predvajala v zakupu v letu 2024.

1. **Nove genske tehnike – Martina Bavec, SLO zakonodaja, stališče MKGP**

Ga. Martina Bavec je to točko predlagala zato, ker ni informacij v zvezi z NGT in trenutnim dogajanjem v EU glede predlogov sprememb zakonodaje. Zveza potrošnikov Slovenije je dodala, da so si potrošniške organizacije enotne glede tega, da mora Evropska komisija spoštovati zakonodajo, da mora ostati označevanje živil, ki vsebujejo GSO, da je potrebno narediti oceno rizika na okolje in zdravje ljudi ter poskrbeti za transparentnost.

MKGP je pojasnilo, da Slovenija še vedno, tako kot glede GSO, zagovarja previdnostni princip glede NGT. Prav tako se strinja, da se izvajajo raziskave, vendar je potrebno opraviti zelo specifičen vpliv na okolje, in da se regulira NGT enotno za celotno EU. Letos bo EK objavila nov zakonodajni predlog glede NGT. Nekatere evropske države so zelo nagnjene k novim genomskim tehnikam. Ko MKGP dobi zakonodajni predlog, bo o tem in stališča Slovenije do njega, seznanilo deležnike.

1. **Pozicioniranje ekološke hrane v javnih zavodih – ekološko lokalno ali lokalno**

Predsednik sveta, g. Marko Slavič, je dal predlog za razpravo, da bi v večji meri ekološka lokalna ali lokalna hrana prihajala v javne zavode in o označevanju ekoloških živil na šolskih jedilnikih. V razpravi so bilo podani predlogi, kako bi lahko izboljšali stanje, in sicer s promocijo, s predstavitvijo dobrih praks in z izobraževanjem organizatorjev prehrane. Kot problematično pa so ocenili cenovno ovrednotenje obroka.

MKGP je podalo stališče, da je potrebno k obravnavi javnih zavodov pristopati na enoten način.

Svet je predlagal, da MKGP pridobi dokument glede novega zakonodajnega predloga v zvezi z kakovostjo hrane in označevanjem hrane.

1. **Kodeks zavez za več ekoloških živil v trgovskih verigah in ostalih ponudnikov ekološke hrane**

Točka je bila prestavljena na naslednjo sejo

1. **Predstavitev statističnih podatkov za ekološko kmetovanje v letu 2023 in za trajnostno kmetovanje:**

Točka je bila prestavljena na naslednjo sejo.

1. **Cilji, ki se želijo doseči v okviru Sveta za ekološko kmetovanje in trajnostno proizvodnjo hrane.**

Točka je bila prestavljena na naslednjo sejo

1. **Razno**
2. Člani sveta so podprli predlog predsednika sveta, da bi 3. seja potekala na sejmu AGRA 2023.
3. Gradivo za točke dnevnega reda, ki so prestavljene, se posredujejo članom sveta.

Konec sestanka: 14:05

|  |
| --- |
| Seznam prilog |

* Lista prisotnosti